**ПРОЕКТ**

**ЗАПОВЕД**

**№ ............................**

**София, ................................ 2023 г.**

І. На основание на чл. 42, ал. 5, във връзка с чл. 41, т. 5 и чл.42, ал. 3 от Закона за защитените територии (ЗЗТ) и във връзка с писмо на „Югоизточно държавно предприятие“ ДП (писмо с Вх. № 26-00-1480 от 11.11.2022 г. на Министерство на околната среда и водите – МОСВ), с цел осигуряване на условия за безопасна експлоатация и ремонт на съществуващи съоръжения на техническата инфраструктура, както и предотвратяване или отстраняване на аварии за възстановяване на експлоатационната годност на същите и осигуряване на пожарна безопасност в природна забележителност **(ПЗ)** **„Находище на бодливо сграбиче“**, в землището на град Айтос, община Айтос, област Бургас, обявена със Заповед № 1799/30.06.1972 г. на министъра на горите и опазване на природната среда - МГОПС (обн. в ДВ, бр. 59/28.07.1972 г.) и намалена като площ със Заповед № 545/01.06.1983 г. на председателя на Комитета за опазване на природната среда (КОПС), **променям** режима на дейностите в ПЗ, установен със Заповед № 1799/30.06.1972 г. на МГОПС (обн. ДВ, бр. 59/28.07.1972 г.), както следва:

1. Точка 6 се изменя по следния начин: Забранява се: **„Извеждане на голи и възобновителни сечи с интензивност над 25 процента, както и отсичане на биотопни дървета, с изключение на такива, възпрепятстващи потушаването на пожари, създаващи опасност за функциониране на инфраструктурни обекти или за предотвратяване на опасности, застрашаващи живота и здравето на хората около маршрутни пътеки.“**

**2. Създава се нова т. 7 „Строителство, с изключение поддръжка, ремонт и реконструкция на съществуваща инфраструктура, както и изграждане на обекти на техническата инфраструктура, вкл. пътна инфраструктура – „Северен обход на гр. Айтос“, когато няма друга техническа възможност или когато друго техническо решение е явно икономически нецелесъобразно“.**

3. Заповед № 1799/30.06.1972 г. на МГОПС (обн. ДВ, бр. 59/28.07.1972 г.) остава непроменена по отношение на режимите на дейност на останалите защитени територии обявени с нея.

ІІ.На основание чл. 42, ал. 5 във връзка с 41, т. 4 и чл. 33, ал. 1, т. 2 от ЗЗТ, с цел осигуряване на по-добро съответствие между предмета на опазване на защитената територия – природна забележителност „Находище на бодливо сграбиче“, в землището на град Айтос, община Айтос, област Бургас, изразяващ се в „единствено естествено находище на бодливо сграбиче у нас в местностите „Трите братя“ и „Казаните“, в землището на град Айтос“ и категорията защитена територия по смисъла на ЗЗТ, **прекатегоризирам** природна забележителност „Находище на бодливо сграбиче“ в защитена местност със същото наименование.

III. На основание чл. 44 от ЗЗТ промените по настоящата заповед да се впишат в Държавния регистър на защитените територии при МОСВ.

Нарушителите на тази заповед се наказват съгласно административно-наказателните разпоредби на ЗЗТ.

На основание чл. 43 от ЗЗТ заповедта да се обнародва в “Държавен вестник”.

Заповедта може да бъде обжалвана по реда на Административнопроцесуалния кодекс пред Върховния административен съд в едномесечен срок от обнародването и в „Държавен вестник”.

**РОСИЦА КАРАМФИЛОВА - БЛАГОВА**

***Министър на околната среда и водите***